རང་སྐྱོང་ལྗོངས་བརྟན་ལྷིང་སྲུང་སྐྱོང་བཀོད་འདོམས་པུའུ་རུ་བློ་བཟང་རྒྱལ་མཚན་གྱིས་བོད་ཀྱི་ད་ཆའི་དར་རྒྱས་གོང་འཕེལ་དང་ཞི་མཐུན་བརྟན་ལྷིང་གི་དུས་བབ་བཟང་པོ་ནི་ལས་སླ་པོར་ཐོབ་པ་ཞིག་མིན།བོད་ཀྱི་འཕེལ་རྒྱས་དང་བརྟན་ལྷིང་ལ་འགོག་རྐྱེན་ཆེ་ཤོས་བཟོ་མཁན་ནི་ཏཱ་ལའི་རུ་ཚོགས་ཀྱི་ཁ་ཕྲལ་གཏོར་བཤིག་གི་བྱེད་སྤྱོད་ཡིན་པ་དུས་རྟག་ཏུ་བློ་ལ་བརྟན་པོར་ངེས་ནས་ཁ་ཕྲལ་ལ་ངོ་རྒོལ་བྱེད་པའི་འཐབ་རྩོད་ཀྱི་ཡུན་རིང་རང་བཞིན་དང་།རྙོག་འཛིང་རང་བཞིན།རྣོ་ངར་རང་བཞིན་བཅས་ལ་ངོས་འཛིན་གཏིང་ཟབ་བྱེད་དགོས།དུས་བབ་ཇི་ཙམ་ལེགས་སུ་ཕྱིན་ན།དེ་ཙམ་གྱིས་དོགས་ཟོན་ལ་ལྷོད་གཡེང་མི་གཏོང་བ་དང་དེ་ཙམ་གྱིས་རིགས་པ་དྭངས་གསལ་ཡོང་རྒྱུ་རྒྱུན་འཁྱོངས་བྱེད་དགོས་ཞེས་ནན་བཤད་གནང་བ་རེད།